Juhan Viiding

Juhan Viiding, nado en Talín o 1 de xuño de 1948 e finado ibídem o 21 de febreiro de 1995, tamén coñecido co pseudónimo Jüri Üdi, foi un poeta e actor estoniano.

 Traxectoria 
Juhan Viiding naceu o 1 de xuño de 1948 en Talín, fillo de Paul Viiding, un poeta coñecido en Estonia que pertenceu ao influente grupo Arbujad, un grupo colectivo de oito poetas mozos que salientaron antes de estoupar a segunda guerra mundial, e Linda Viiding (de solteira Laarmann), unha tradutora. Juhan era o máis novo de catro fillos e unha única filla; as súas irmás máis vellas eran Reet, Anni e a xornalista radiofónica Mari Tarand. Era un mozo intelectualmente precoz e inquedo. Entre os anos 1968 e 1972, Viiding estudou teatro e escenografía no Conservatorio de Talín (agora a Academia Estoniana de Música e Teatro), baixo a instrución do actor e pedagogo teatral Voldemar Panso, graduándose en 1972. Entre os seus compañeiros de clase graduados estaban Kersti Kreismann, Ivo Eensalu, Vello Janson, Rein Kotkas, Helle Meri (de solteira Pihlak), Katrin Kumpan, Martin Veinmann e Tõnis Rätsep.

Juhan Viiding casou con Riina Kiisk, a filla do actor, director de cinema e político Kaljo Kiisk. A súa filla Elo tamén é poeta.
O 21 de febreiro de 1995, Juhan Viiding suicidouse en Rapla cortando as veas.

 Obras escollidas 
 Närvitrükk (1971) 
 Aastalaat (1971) 
 Detsember (1971) 
 Käekäik (1973) 
 Selges eesti keeles (1974)
 Armastuskirjad (1975) 
 Ma olin Jüri Üdi (1978)
 Olevused (1979)
 Elulootus (1980)
 Tänan ja Palun (1983) 
 Osa (1991)

 Premios e recoñecementos 
 Premio de actor Ants Lauter en 1978.
 Premio Literario Juhan Smuul en 1984 pola súa colección Tänan ja palun.
 Premio de Poesía Juhan Liiv en 1985 polo poema “Soov”.

 Notas 

Categoría:Nados en Talín
Categoría:Nados en 1948
Categoría:Poetas de Estonia
Categoría:Actores de teatro de Estonia
Categoría:Actores de cinema de Estonia
Categoría:Finados en 1995
Categoría:Suicidas de Estonia